钦定古今图书集成/明伦汇编/氏族典/第433卷 > 《廖用贤尚友录》 > 鲍深
## 钦定古今图书集成/明伦汇编/氏族典/第433卷 > 《廖用贤尚友录》 > 鲍深

按《万姓统谱》：深，字伯原，婺源人。至正间，红巾贼乱，深
倡义捍御。未几，官军至，逻卒执深等至军门，欲杀之。
深从容言曰：“山林遗民，亦举义图全耳。将军奉命行
师，奈何用不以律掠民而概杀之？”主将为动容，咨以
安徽之策。至正末，为师山书院山长，卒，乡人祀之。